Ukroboronprom

Ukroboronprom (ukraina keeles Укроборонпром, Ukraina Kaitsetööstus) on Ukraina riiklik mitut kaitsetööstusettevõtet koondav kontsern, mis asutati 2010. aastal riikliku sektori ettevõttena, mis tegeleb relvastuse, sõjalise ja eritehnika ning laskemoona ja varustuse väljatöötamise, valmistamise, remondi, moderniseerimise, müügi ja utiliseerimisega ning mis korraldab osa omavahelisest sõjalis-tehnilisest koostööd, tulemuslikku toimimist ja juhtimist.

Ajalugu
Kontsern loodi Ukraina presidendi ukaasidega 9.12.2010 № 1085/2010 ja 28.12.2010 № 1245/2010, ning Ukraina Ministrite Kabineti määrustega 29.12.2010 № 1221 ja 31.08.2011 № 993.

2013. aasta septembris jaotati kontserni struktuur 5 divisjoniks: 
 lennuväe ehitus ja remont,
 kõrgtehnoloogiline relvastus ja varustus, soomustankiväe, motoriseeritud, inseneri- ja erivägede tehnika,
 laevaehitus ja mereväetehnika,
 raadiolokatsiooni, side- ja õhukaitseväe tehnika

Eraldi grupis on ettevõtted, mis tegelevad sõjatehnika impordi, ekspordi, müügijärgse hoolduse või ka riigisaladuse valdkonda kuuluvaga.

2017. aastal oli kontsern Stockholmi Rahvusvahelise Rahu-uuringute Instituudi (SIPRI) maailma 100 parima kaitsetööstusettevõtte edetabelis 81. kohal.

Struktuur

Juhtimine 
Ukroboronpromi juhib peadirektor. Järelevalvet teostab järelevalvenõukogu. 2018. aastal sai järelevalvenõukogu liikmeks endine DARPA juht Anthony Tether.

Ettevõtted 
Kontserni koosseisu kuulus 2020. aasta mai alguse seisuga 137 ettevõtet. 2015. aastal liitis Ukraina riik kontserniga lennundusettevõtte Antonov. 2019. aasta juuni alguses selgus, et kontsern tahab omal initsiatiivil eraldada üheksa ettevõtet erastamiseks. 2019. aasta juulis soovis kontsern omandada osalust õhusõidukite mootorite valmistamisega tegelevas Motor Sitšis.

Toodang
2014. aasta septembris esitleti uut tüüpi sõjaväe raadiolokatsioonijaama 80K6K1, samuti mitmefunktsioonilist luure- ja juhtimiskompleksi BKRU. Oktoobris teatatakse hävituslennukitele mõeldud uute unifitseeritud õhk-õhk ja õhk-maa tüüpi raketisüsteemide väljatöötamise lõpuleviimisest. Raketid on keskmise tegevusraadiusega ja peavad efektiivselt tegutsema moodsate lennukite ja tiibrakettide vastu. Riiklik ettevõte Orizon Navigatsija katsetas 2014. aastal uut sõduri personaalset GPS-seadet Karat, mis peab vastu pidama ränkadele lahingutingimustele ja mille ülesanne on hõlbustada sõdurite omavahelist ja sidepidamist komandöridega ning seeläbi kaasa aidata lahinguülesannete tulemuslikumale täitmisele ja parandada maavägede üksuste taktikalist juhtimist. Kasutades GPS/GLONASS navigatsioonisüsteemi parameetreid ja raadioside erivahendeid, võib Karat näidata selle kasutaja asukohta, liikumise aega, kiirust ja suunda aga lahendada ka muid kommunikatsiooni, infokogumise ja luure-taktikalisi ülesandeid.

Teenused
Ukroboronprom on pakkunud hooldust Mi-8 tüüpi helikopteritele.
Samuti on kontsern moderniseerinud Mi-24 helkoptereid ja Mig-29 tüüpi lennukeid.

Toodete galerii

Reformimise küsimus 
2017. aastal kuulutas kontsern välja hanke, et leida rahvusvahelise auditi läbiviija. 2017. aasta detsembris heitis kaitsesektori üle järelevalvet tegev kodanikuühendus NAKO kontsernile ette saamatust sõltumatu järelevalvenõukogu moodustamisel. Michael Caprenter heitis 2018. aasta jaanuaris kontsernile ette korruptsiooni ja läbipaistvuse puudumist ning tegi ettepaneku kontsern tema olemasoleval kujul likvideerida. Ta soovitas alustada reformimist kontsernile sõltumatu järelevalvenõukogu moodustamisega. 2019. aasta aprillis teatas Volodõmõr Zelenskõi meeskonna riigikaitse nõunik Ivan Aparšõn, et uue presidendi prioriteediks on Ukroboronpromi reformimine.

2019. aasta aprilli lõpus teatas Ukraina Rahvusliku Julgeoleku ja Kaitse Nõukogu sekretäri esimene asetäitja Sergi Krõvonos, et Ukroboronpromi asemele plaanitakse moodustada uus laiade volitustega riigiasutus. 22. mail 2019 teatas Ukraina Ministrite Kabinet, et Ukroboronpromi finantsauditi jaoks eraldatakse 32 miljonit grivnat ning esitas Ukraina Ülemraadale seaduseelnõu, millega teha kontserni tegevus läbipaistvamaks. 2019. aasta juuli alguses teatas Ukraina Rahvusliku Julgeoleku ja Kaitse Nõukogu, et RJKN-i juurde moodustatakse Ukroboronpromi reformi koordineeriv keskus.

Peadirektorid

Vaata ka 
T-84

Viited

Välislingid

Organisatsioon 
 Koduleht (ukraina, vene ja inglise keeles)
 Ukroboronservis, kontserni ettevõte

Toodang 
 Armed Forces of Ukraine Adopt Spectator-M1 UAV - 18.06.2019
 Poland and Ukraine jointly develop new main battle tank - Defence Blog, 08.09.2017
 "Укроборонпром" объявил о начале серийного производства реактивных установок "Верба" и "Ольха" в Шепетовке - Lb.ua 20.02.2019
 "Укроборонпром" показал модернизированный "Град" под названием "Берест" - Lb.ua 09.10.2018

Reformimise küsimus 
 Melinda Haring. Are Things Really Changing at Ukroboronprom? - Atlantic Council, 24.01.2019
 Валентин Бадрак. Реформа "оборонки" как ключевой вызов новому президенту - ZN.ua, 28.04.2019
 Todd Prince. Comic Or Commander In Chief? Reform Of Ukrainian Defense Industry Giant Tests Zelenskiy’s Will - RFRL, 05.08.2019 
 "Укроборонпром" передаст в Фонд госимущества 21 предприятие, приватизация "Антонова" не планируется - Экономическая правда, 11.03.2020
 ЗАМЕСТИТЕЛЬ ГЕНДИРЕКТОРА ГОСКОНЦЕРНА Р.БОНДАР: УКРОБОРОНПРОМ ДОЛЖЕН БЫТЬ ЛИКВИДИРОВАН В РЕЗУЛЬТАТЕ РЕФОРМЫ - OPK, 22.04.2020

Ukraina ettevõtted
Ukraina sõjandus